CELEX: 62020CN0543
Language: mt
Date: 2020-10-23 00:00:00
Title: Kawża C-543/20: Rikors ippreżentat fit-23 ta’ Ottubru 2020 – Ir-Repubblika tal-Bulgarija vs Il-Parlament Ewropew, Il-Kunsill tal-Unjoni Ewropea

18.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 19/25
            
         
      Rikors ippreżentat fit-23 ta’ Ottubru 2020 – Ir-Repubblika tal-Bulgarija vs Il-Parlament Ewropew, Il-Kunsill tal-Unjoni Ewropea
      (Kawża C-543/20)
      (2021/C 19/30)
      Lingwa tal-kawża: il-Bulgaru
      
         Partijiet
      
      
         Rikorrenti: Ir-Repubblika tal-Bulgarija (rappreżentanti: L. Zaharieva, T. Mitova, M. Georgieva, aġenti)
      
         Konvenuti: Il-Parlament Ewropew, Il-Kunsill tal-Unjoni Ewropea
      
         Talbiet
      
      Ir-rikorrenti titlob li l-Qorti tal-Ġustizzja jogħġobha:
      
                  —
               
               
                  tannulla l-Artikolu 1(6)(c) u (d) tar-Regolament (UE) 2020/1054 tal-Parlament Ewropew u tal-Kunsill tal-15 ta’ Lulju 2020 li jemenda r-Regolament (KE) Nru 561/2006 fir-rigward ta’ rekwiżiti minimi dwar il-ħinijiet massimi ta’ sewqan kuljum u kull ġimgħa, il-pawżi minimi u l-perijodi ta’ mistrieħ kuljum u kull ġimgħa u r-Regolament (UE) Nru 165/2014 fir-rigward tal-pożizzjonament permezz ta’ takografi (1);
               
            
                  —
               
               
                  sussidjarjament, fil-każ li l-Qorti tal-Ġustizzja tqis li t-talba għall-annullament parzjali tar-Regolament ikkontestat ma tistax tintlaqa’, tannulla fl-intier tiegħu r-Regolament (UE) 2020/1054 tal-Parlament Ewropew u tal-Kunsill tal-15 ta’ Lulju 2020 li jemenda r-Regolament (KE) Nru 561/2006 fir-rigward ta’ rekwiżiti minimi dwar il-ħinijiet massimi ta’ sewqan kuljum u kull ġimgħa, il-pawżi minimi u l-perijodi ta’ mistrieħ kuljum u kull ġimgħa u r-Regolament (UE) Nru 165/2014 fir-rigward tal-pożizzjonament permezz ta’ takografi; u
               
            
                  —
               
               
                  tikkundanna lill-Parlament Ewropew u lill-Kunsill tal-Unjoni Ewropea għall-ispejjeż tal-kawża.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħames motivi:
      
                  1.
               
               
                  Ksur tal-Artikolu 21(1) TFUE u tal-Artikolu 45 TFUE, kif ukoll tal-Artikolu 45(1) tal-Karta tad-Drittijiet Fundamentali tal-Unjoni Ewropea (iktar ’il quddiem il-“Karta”).
               
            
                  2.
               
               
                  Ksur tal-prinċipju ta’ proporzjonalità, stabbilit fl-Artikolu 5(4) TUE u fl-Artikolu 1 tal-Protokoll (Nru 2) dwar l-applikazzjoni tal-prinċipji ta’ sussidjarjetà u ta’ proporzjonalità anness mat-Trattat UE u mat-Trattat FUE.
               
            
                  3.
               
               
                  Ksur tal-prinċipju ta’ ċertezza legali.
               
            
                  4.
               
               
                  Ksur tal-prinċipju ta’ proporzjonalità, stabbilit fl-Artikolu 5(4) TUE u fl-Artikolu 1 tal-Protokoll (Nru 2) dwar l-applikazzjoni tal-prinċipji ta’ sussidjarjetà u ta’ proporzjonalità anness mat-Trattat UE u mat-Trattat FUE.
               
            
                  5.
               
               
                  Ksur tal-prinċipju ta’ trattament ugwali u ta’ nondiskriminazzjoni, stabbilit fl-Artikolu 18 TFUE u fl-Artikoli 20 u 21 tal-Karta, tal-prinċipju ta’ ugwaljanza bejn l-Istati Membri quddiem it-Trattati, stabbilit fl-Artikolu 4(2) TUE u, sa fejn il-Qorti tal-Ġustizzja tqis li huwa meħtieġ, tal-Artikolu 95(1) TFUE.
               
            
         (1)  ĠU 2020, L 249, p. 1